**Jernbaneulykken i Sainthia** fant sted rundt kl. 02:00 IST (lokal tid) den 19. juli 2010 da Uttar Banga Express kolliderte med stillestående Vananchal Express på Sainthia jernbanestasjon i den indiske delstaten Vest-Bengal. Minst 63 mennesker ble drept og 165 skadet i ulykken.

Ulykken fant sted på en jernbanestasjon i byen Sainthia, rundt 200 km nord for Kolkata, nær grensen til Bangladesh. Ifølge lokale myndigheter skal det ene toget ha stått stille på stasjonen da et annet ekspresstog kom bakfra og kolliderte. Etter kollisjonen ble taket revet av en togvogn, som så ble løftet opp og traff en gangbro som fører over jernbaneskinnene på stasjonen. Mange passasjerer ble sittende fastklemt etter det kraftige sammenstøtet. De fleste passasjerene om bord var pendlere som hadde tilbrakt helgen sammen med sine familier, og som var på vei tilbake til jobb.

Kollisjonen
-----------

Ulykken skjedde 191 km fra Howrah kl. 02:00 (IST) da Uttarbanga Express, som kom fra New Cooch Behar og skulle til Howrah, kom kjørende og traff Bhagalpur-Ranchi Vananchal Express, som stod stille på Sainthia jernbanestasjon. De tre bakerste togvognene på Vananchal Express ble fullstendig ødelagt som følge av det kraftige sammenstøtet.

Skadde folk ble sendt til lokale sykehus i Sainthia og Suri.

Etterforskning
--------------

Til å begynne med hevdet offentlige talsmenn for det statlige jernbaneselskapet Indian Railways hvordan det kunne ha vært noe galt med togførerne på Uttarbanga Express, ved å gå inn på hvordan toget hadde passert et rødt signal i høy hastighet, uten tegn til nedbremsing og med ingen åpenbare forsøk av de to lokførerne på å hoppe ut fra førerhuset før kollisjonen. Begge ble funnet døde i vraket, fortsatt i sine seter. Muligheten for at de to førerne på Uttar Banga Express ble dopet har utløst bekymring for jernbanen. Obduksjonen av førerne på Suri hospital viste imidlertid ingen tegn til beruset tilstand. Som en forholdsregel har togførere og vakter blitt bedt om ikke å kjøpe noe mat eller drikke på stasjonene.

Sainthia jernbanestasjon var et planlagt stoppested for ekspresstoget, men det antas at toget kjørte over en bro som lå 1,2 km fra ulykkesstedet med en hastighet tre ganger høyere enn den øvre fartsgrensen. Togansatte hadde tatt kontroll over toget i Malda fem timer før ulykken, og så ut til å være opplagte og friske for de stasjonsansatte på en tidligere ikke-planlagt stopp i Gadadharpur, 7 km fra ulykkesstedet. Signalmannen på stasjonen på daværende tidspunkt hevdet å ha hørt stasjonsmesteren prøve å varsle føreren av Uttar Banga Express ved hjelp av walkietalkie, men han fikk ingen respons.

Undersøkelser av toget viste ingen tegn til bremsefeil, til tross for at togvakten under avhør sa at han hadde utløst nødbremsen etter at føreren ikke ga han svar tilbake på walkietalkie, men at denne bremsen sviktet. Det var heller ingen signalfeil, lyssignalet inn til stasjonen viste rødt. Sannsynlige årsaksfaktorer er berusing av førerne og at det ikke ble satt opp en alternativ rute (på et annet jernbanespor) mens Vananchal Express stod ved stasjonsplattformen. Det var for sent å operere sporvekslere og styre toget over på et annet, ledig spor da Uttar Banga Express ble sett.

Føreren av Vananchal Express sa at «selv om det grønne signalet ble gitt kl. 01:54, kunne vi bare begynne å kjøre først kl. 02:01 fordi vi ikke hadde fått noe signal fra vakten.»

Kompensasjon
------------

Jernbaneminister Mamta Banerjee har kunngjort en kompensasjon på totalt 500 000 indiske rupi for de avdøde, 100 000 rupi for de alvorlig skadde og 25 000 rupi for de med mindre skader.

Referanser
----------

1. ↑  Partha Majumdar, Priyanka Ray. «Press Availability Information». Indianrail.gov.in. Arkivert fra originalen 2. mai 2016. Besøkt 21. juli 2010.
2. ↑  «7 DAYS AVAILABILITY INFORMATION». Indianrail.gov.in. Arkivert fra originalen 2. mai 2016. Besøkt 21. juli 2010.
3. ↑  «Dozens die in West Bengal train crash» **(engelsk)**. BBC News. 19. juli 2010. Besøkt 19. juli 2010.
4. ↑  63 dead, 150 injured as trains collide in West Bengal
5. 1 2  61 dead in India train crash
6. 1 2  Jon Dagsland Holgersen (19. juli 2010). «Minst 57 omkom i togkollisjon i India». Aftenposten. Besøkt 19. juli 2010.
7. ↑  Railways blame human error for mishap Arkivert 22. juli 2010 hos Wayback Machine. *Hindustan Times*, 19. juli 2010
8. 1 2 3 4  Diversion system not activated Duo on duty ‘booked off’ Arkivert 26. juli 2010 hos Wayback Machine. *The Telegraph*, 22 July 2010
9. ↑  Train accident probe focuses on drivers *Asia News Network*, 21. juli 2010
10. 1 2 3  Railway grapples with driver riddle *The Telegraph*, 19. juli 2010
11. 1 2  West Bengal train collision: A 9-min, 7-km mystery Arkivert 23. juli 2010 hos Wayback Machine. *Hindustan Times*, 21. juli 2010
12. ↑  Bengal train accident: 'Station master tried to alert driver' *NDTV*, 21. juli 2010
13. ↑  Uttarbanga Express guard says emergency brake failed *Hindustan Times*, 22. juli 2010

Eksterne lenker
---------------

|  |  |
| --- | --- |
| Wikinews | Wikinews: Many dead in Indian train crash – relatert engelskspråklig nyhetssak |


| * v
* d
* r
Jernbaneulykker i 2010 |
| --- |
| Sted og dato | 
Uttar Pradesh, India (2, 16, 17 og 22 januar) •
Bilecik, Tyrkia (3. januar) •
Buizingen, Belgia (15. februar) •
Sjursøya, Norge (24. mars) •
Moskva, Russland (29. mars) •
Meran, Italia (12. april) •
Pretoria, Syd-Afrika (21. april) •
Jiangxi, Kiina (23. mai) •
Gyaneshwari, India (28. mai) •
Falls of Cruachan, Storbritannia (6. juni) •
Yanga, Republikken Kongo (21. juni) • Castelldefels, Spania (23. juni) • Sainthia, India (19. juli) 
 |
| 2009  |